PATRICIA KING Igavene armastus
Täna on meil saates Joshua Mills.
Räägime ärkamisest ja Püha Vaimu tulest.
Suur aitäh tulemast, Joshua, oled meile nagu pereliige!
Tean, et reisid üle maailma,
seega on võrratu, kui saad me stuudiosse tulla
ja saame meedia vahendusel jagada Jumala Sõna üle maailma.
Siin on alati väga tore olla!
Tahame täna kiidelda oma Jumalast!
Tahame seda teha lõputult ja lakkamata.
Tahame rääkida Püha Vaimu isiku kohta,
kes on tegelikult ärkamise Vaim.
Üks ilmingutest, mis Ta meile toob,
kui Ta end meile näitab, on tuli. - Just.
Täna räägime natuke sellest, sest see on nii tugevalt mu südames.
Tulega ristimine tuleb Kristuse ihusse üle maailma.
Olen väga põnevil sellest, kuidas see sünnib.
Sind on ka Jumala tuli külastanud.
Mäletan esimest korda, kui kogesin Jumala ärkamise tuld.
Olin umbes 19-aastane.
Rodney Howard-Browne'i vend,
Gil Howard-Browne teenis me koguduses.
Teenistus hakkas lõppema ja ta prohveteeris inimeste üle.
Ta ütles: "Jookse tulega!"
Tundsin, nagu leegid oleksid ta suust tulnud.
See tuli sööstis tema seest minusse.
See tuli kattis mu enda alla, olin nii täis seda.
Kuumus kattis kogu mu keha, et ei saanudki muud teha, kui joosta.
Hakkasin kirikus ringi jooksma.
Kui seda tegin, siis teadsin, et jooksin oma eesmärgi poole.
Jooksin selle poole, mis oli Jumalal mu jaoks.
Mõistsin, et kohtusin Jumala tulega.
See tuli tõmbas mind Jumala plaani suunas.
Tuli tuleb vana ära põletama ja uut esile tooma.
See ka tõesti juhtus.
Mõne nädala pärast teenisin juba täisajaga.
Jumal avas uksed, mis Ta oli mulle tõotanud ja näidanud.
See on nagu üleloomulik kiirendus.
Sa tõesti alustasid väga noorelt ühe võimsa võidmisega.
Tihti inimestel läheb aastaid, et sellist võidmist saavutada.
Muidugi olid ustav juba aastaid enne seda.
Kuid see kiirendus sinu puhul -
vägi, auhiilgus, Ta ligiolu ilmingud on lihtsalt su elus kasvanud.
Jumala tuli ilmselt tegi seda.
Pole tähtist, kui noor või vana oled,
kui Jumala tuli tuleb, see tuleb kindla eesmärgiga.
See täidab selle, mis oli Jumalal plaanis.
Ma ei unusta iial, kui kohtusin mõned aastad hiljem eskimotega.
Nad rääkisid mulle kogemusest,
mis neil oli Kanada põhjaosas, põhjapolaarjoone lähedal.
Nad kogesid ehtsat Jumala tuule ja tule külastust.
Seal oli nagu tugeva tuule kohin.
Äkitselt tulid inimestele nagu tuleleegid.
Mõned ei tundnud ära või mõistnud hetkel toimunut,
kuid nad kuulsid sellist praksuvat ja ragisevat heli.
Need olid tuul ja tuli.
Helitehnikud arvasid algul, et helisüsteemis on midagi valesti.
Nad lülitasid mikrofonid ja helisüsteemi välja.
See tule hääl kestis edasi.
Ma olen kuulnud seda lindistust, see võeti üles. - Täpselt.
Lõpuks jäi kõik lindile, kuigi helisüsteem oli välja lülitatud.
Lindistus jätkus
ja see on tõestuseks sellest tule külastusest.
Kas olid tol korral ise seal?
Tol korral mitte, kuid hiljem sain kohtuda sealolnutega.
Nad ütlesid mulle, et tänu sellele, et tuli langes,
toimus selline meeleparandus, inimesed olid näoli maas ja ülistasid.
See muutis täielikult kogu selle piirkonna.
Kogu selles piirkonnas algas Jumala liikumine ja ärkamine.
Mulle tuleb see nüüd kõik meelde. Keegi andis mulle salvestuse sellest.
Selles oli nii palju võidmist,
et kui kuulasime seda piibliõhtul, saime täielikult osa sellest võidmisest.
Kuulsime samuti tunnistusi meeleparandusest.
Inimesed said vabaks alkoholist ja narkootikumidest.
Kui tuli alla tuleb, saavad inimesed vabaks.
Mäletan ühte kogemust Jumalaga,
kukkusin väe all pikali, nägin nägemust tulisest altarist.
Panin otsekui teatepulga tulle, see lahvatas põlema.
Kuulsin üht häält ütlemas: "Mine, jookse selle visiooniga!"
Hoidsin seda tuld üleval, jooksin trepist alla täielikku pimedusse.
Nägin vaid silmi tee ääres.
Ma ei teadnud, kuhu läksin. Teadsin, et pean tuld üleval hoidma.
Äkitselt avanes Taevas ja kuulsin taevaseid hääli ütlemas:
"Sealt nad tulevad. Sealt nad tulevad!"
Pöörasin ringi, et näha, kes on need.
Seal olid inimesed, rahvamassid erinevatest rahvustest,
kes järgnesid kiirgavale valgusele - nad läksid Taevasse.
Usun, et see hakkabki juhtuma. - Absoluutselt.
Jumalal on see sära, tuli, mida teised näevad ja saavad tundma.
See juhib nad Jumala riiki.
Mul on prohvetlik sõna sulle ja su naisele.
Lihtsalt näen, et see nägemus, mida kogesin,
on täielikult see, mida teie ja kogu te pere olete teinud.
Olete hoidnud tuld üleval, ja olete järginud Jumalat.
Tihti teadmata, kuhu see rada viib, mida teete, kuidas sinna jõudsite.
Lihtsalt teadsite, et see oli Jumala plaan.
Näen praegu sinu ja su pere üle, Joshua,
et teie arvel on inimesi igast rahvusest.
Näen, kuidas rahvamassid voolavad sisse su ustavuse tõttu.
Tahan sind tunnustada.
Olen sind mitmed aastad jälginud.
Olen seda aastate jooksul öelnud, et tean väga väheseid,
kes on Vaimus nii usaldusväärsed kui teie,
kuna tegelete aktiivselt imede ja tunnustähtedega.
See kõik toob au Jumalale, ka see alandlikkus, milles käite.
Tahan öelda, et teenistusena peame teist nii väga lugu.
Hindame, kuidas esindate ja käite koos Jumalaga.
Need moraavlased, kes läksid Kariibi mere saarele,
kes jätsid maha kõik ega teadnud, kas iial tagasi tulevad, ütlesid:
Tall on väärt saama tasu oma kannatuste eest.
Näen seda sinu peal.
Usun, et osaliselt on see tänu sellele tulele,
mis sind külastas.
Tuli toob puhtust. Sul on niivõrd puhas vaim.
Tuli põletab ära asjad, mis pole Jumalast.
Usun, et Jumal tahab seda tuld kogu Kristuse ihusse tuua,
et me tõeliselt kogeksime selle tule lähedalolu
ja see põletaks ära asjad, mis pole Jumalast.
Asjad, mis on inimesi tagasi hoidnud,
on hoidnud neid raskustes, puuduses ning nad pole saanud edasi liikuda.
Tuli põletaks kõik need
ja vabastaks inimesed Kristuse tõotusesse.
Tuli puhastab südant.
Mõtlesin just sellele, kui rääkisime.
Piibel ütleb, et Jumala õnnistuse tõttu oleme viljakad.
Üks esimesi Jumala käske.
Mulle meeldib kuulutada seda inimeste ja nende kutsumise üle.
Pead olema ettevaatlik, me ei taha, et kõik asjad paljuneksid.
Kuid sinu ja su naise suhtes -
tahan näha, et oleksite viljakad ja paljundaksite seda, mis teete.
Kas võiksite jagada meiega, mida selle jaoks perena teete.
Käite sellises puhtuses, mida kohtab väga väheste juures.
Kas võiksite jagada seda tarkust meiega?
Kuidas saab oma südant puhtana hoida?
Paned mind siin punastama.
Püüan jagada paari asja.
Tean, et ausus suhtlemisel on üks tähtsamaid asju me kodus.
Miski ei läheks üle piiri.
Kõik peab olema alati avatud, aus, suhtlemine peab toimuma -
minu ja Janeti vahel abielupaarina, samuti meie ja laste vahel.
Ütlen pojale, et võid mulle kõigest rääkida.
Ükskõik, millega tegeled, koged,
või kui sul on küsimused - võid kõigest minuga rääkida.
Usun, et see annab ruumi täielikule aususele.
See aitab asjadel jääda puhtaks,
miski pole varjatud, kõik on lihtsalt täiesti päevavalgel.
Usun, et Jumal igatseb seda me kõigi jaoks,
et oleksime avatud Temaga.
Kui sul ei ole hea päev, siis ütle:
"Mul on kehv päev, aita mind! Jumal tegelen ja maadlen sellega."
Talle meeldib, kui oleme Temaga avameelsed,
suhtleme Temaga, laseme Tal oma ellu rääkida.
Laseme Ta sõnadel end muuta.
Olen tähele pannud, et teil Janetiga, ja pojal Lincolnil..
Teil on fantastilised lapsed,
kõige pisem on veel natuke väike, kuigi suhtlesin temagagi natuke.
Liberty on fantastiliselt armas.
Olen märganud, et pead usaldusväärsust väga tähtsaks.
Usun, et see muudab palju,
kui inimesed lihtsalt otsustavad nii elada ja muud valikut pole.
Kogesime vaimus sellist teadmist, et alati peab käituma õigesti,
sõltumata kellegi arvamusest või tegudest.
Oleme õigesti käitumise eest hoopis raskustesse sattunud.
Tundus, et kui oleksin valetanud ja petnud,
poleks ma praegu selles seisus.
Kuid teame, et õiged teod toovad õiged tulemused ja tasud.
Toovad õiged annid ja tõotused.
Me pole mitte mingil juhul täiuslikud, meil on samamoodi raskused.
Püüame alati käia olles puhtad ja ausad Jumala ees.
Ruth Heflin ütles aastaid tagasi,
et võidmine on Jumala and inimkonnale, aga ausameelsus meie and Jumalale.
See on tõeliselt võimas tõde.
Jumal võiab, annab meile imesid, kasutab meid väeliselt,
võimaldab meil teha võimsaid asju Tema jaoks.
Mis me lõpuks kõige selle keskel Talle tagasi anname?
Usun, et see on meie ausameelsuse seeme.
Ausameelsus on alati seemneks edutamisele.
Kindlasti.
See on niivõrd sügav ja rikkalik.
See on lihtsam, kui oskame arvata, kui seda teha otsustame.
Tunnen, et mitmed teist, kes praegu vaatavad,
mõtlete: "Olen kompromisse teinud ning valetanud, liialdanud,
olnud truudusetu ning teinud seda ja teist."
Jumal võib selle hetkega ära pesta.
Lase Jumala armastuse tulel end praegu puudutada
ja tõmmata sind Ta südame leekidesse,
mis põleb ausameelsusega, puhtuse ja armastusega.
See on Püha Vaimu tuli, mis kutsub meeleparandusele.
Tunnen, kuidas keegi lihtsalt süttib praegu tulest.
Süttid praegu tulest.
Sind saadetakse teele praegu,
sest Jumal tahab, et teeniksid tulega, ja et see puhtus oleks seal.
See on and Temalt. Sul on arm selles käia.
Lihtsalt vali see!
Näeme pärast pausi!
Jumal kohtus Moosesega näost näkku ja rääkis temaga kui sõbraga - telgis
Kolgata ristil rippudes ütles Ta: see on lõpetatud.
Rahvahulgad andsid elu Jeesusele ning haiged said terveks.
Läbi kogu ajaloo on Jumal külastanud inimest tuntava ligioluga
Issand, need silmad on olnud haiged selle tüdruku sünnist saadik.
Jumala au on selle mehe peal, see on Püha Vaimu vägi.
Need Jumala liikumised muutsid tolle aja maailma
Kes paneb pimedad nägema, jalutud kõndima ja kurdid kuulma?
Nad tulevad välja.
Midagi on toimumas.
Midagi on toimumas!
2013. aasta oktoobris
Meil on võimalus just praegu koguduse ajaloos
olla esimesed omataoliste hulgas.
Jumala müsteerium on niivõrd suur.
Me ei suuda iial mõista kõike Temast, kuni Ta tuleb ja ilmutab ennast meile.
XP Ministries ja Expected End Ministries
korraldavad telgikoosolekud
12 kõnelejat
10 päeva
1 suur telk
Ta võidab ära pimeduse oma koguduse läbi.
Kogu Põrgu väehulgad
ei peata seda suurt Püha Vaimu väljavalamist.
Üritus toimus 2013. aastal.
Näeme telgis!
Sul on olnud ka lõbusaid kogemusi Jumalaga.
Jumalaga on väga lõbus!
Ta on nagu issi, kes tahab meiega mängida.
Räägi meile see lugu, mis juhtus Californias.
Meid kutsuti ühe jutlustajapaari, A. L. ja Joyce Gilli juurde külla.
Olime esimest korda neil külas.
Koos olles kutsusid nad meid sinna jutlustama.
Olime hea meelega nõus.
Meil oli tore väike koosolek.
Janet prohveteeris Jumala Vaimu läbi ning ütles: "Mäe otsas on tuli!"
Inimesed said õnnistatud, kogesime Jumala ligiolu ja tuld.
Pärast koosolekut läksime nende juurde ja ööbisime seal.
Keset ööd hakkas tuletõrjealarm tööle.
Tõusime üles, olime kõik pidžaamas, ka pererahvas, A. L. ja Joyce.
Mingit tulekahju kuskil polnud.
A. L. lülitas alarmi välja. Läksime kõik tagasi magama.
Veidi hiljem läks alarm jälle tööle.
Tuld polnud, lülitasime jälle välja.
Terve öö läks see alarm pidevalt jälle tööle.
Hommikul ütles A. L., et seda pole varem juhtunud.
Nüüd teame, et ka pärast seda pole seda juhtunud.
Tundsime, et see oli prohvetlik märk tulest mäe otsas.
Alarm läks tööle, sest Jumala tuli oli langenud.
Võrratu on see,
et sellest ajast on imeline arm ilmnenud neile seal mäe otsas.
Neil on olnud väga erilised ilmingud ja kogemused,
kus Jumal on külastanud üleloomulike imede ja tunnustähtedega.
Olime seal ükskord ja inglid hakkasid koosolekul laulma.
Üleloomulik õli hakkas voolama minu ja teiste kätelt.
Inimesed nägid unenägusid, nägemusi, said imeliselt terveks.
Võimas aeg!
Tundub, et see tuletõrjealarm oleks nagu teadustanud,
et Püha Vaimu väljavalamine ja õnnistus on tulemas.
See oli nii tähendusrikas, sest see juhtus nii mitu korda.
Turvafirma sõnul oli kõik korras. See oli üleloomulik.
Tihti pärast tunnustähte on lihtne istuda ja öelda:
"Vaadake, kui äge, see oli küll Jumalast.
Vaadake, siin on kuld või õli või kalliskivid."
Aga kui küsime:
"Jumal, see on märk, mida Sa teha tahad?"
Peame uurima,
mida Jumal öelda või teha tahab, sest Ta ei tee midagi kogemata.
Kui Jumala tuli ilmneb, on sel konkreetne eesmärk ja põhjus.
Peame õppima neid mitte kergelt võtma,
vaid otsima Jumalat selles.
See on võimas.
Samuti kui palvetad inimeste eest,
kes on kogenud tuld ning oled näinud tule mõju? - Just.
Tihti kui palvetan haigete eest, kogen kätes tulist, surisevat tunnet.
See tähendab, et tervendav vägi kandub üle käte pealepanemise läbi.
Inimesed on rääkinud ja tunnistanud meile,
et nemad kogesid seda põlemist või haaravat kuumust.
Vahel on see nende pea peal.
Vahel üle kogu keha ja tuli tõesti nagu haarab nad.
Kas pärast seda toimub tervenemine või jõustamine?
Mis asjad pärast seda juhtuvad?
Kõike seda. Ühel korral sai keegi täis Jumala tuld.
Hiljem kuulsime, et ta oli üritanud suitsetamist maha jätta.
Pärast seda, kui ta koges Jumala tuld,
sai ta momentaalselt nikotiinisõltuvusest vabaks.
Otsekui Jumala tuli ja suits oleksid ta selle võltsingu asemel täitnud.
Inimesed saavad terveks, vabaks.
Inimesed vabastatakse,
et nad saaksid käia Jumala plaanis, oma kutses, täielikus pühendumises.
Näen prohvetlikult Vaimu liikumist, ärkamise liikumist,
kuigi ärkamine on liiga väike sõna selleks.
Ütlesin Issandale, et miski ei kõla õigesti siin.
Proovisin "suur äratus", aga see on ka liiga väike.
See saab olema kõikehaarav.
Kõik prohvetid tajuvad seda.
Selline tunne on, nagu ootaks jõule.
See saab olema niivõrd erakordne ning see levib üle maailma.
Kõik, mis sa just nimetasid:
meeleparandus, pääste, tervenemine, vabanemine -
need kõik tulevad koos Tema tulega.
See on ka osa sellest lõpuaja liikumisest ja hingede lõikusest.
Suurim hingede lõikus toimub, kui tuli tabab lõikust.
See lihtsalt levib üle kogu maailma kõigi rahvasteni.
Teenisin just hiljuti ja Issand andis mulle ülistuses uue laulu.
Sõnad olid järgmised:
tuli me suust, tuli me pea kohal, tuli me kätes, tuli me jalgades.
Nägin, kuidas inimesed olid niivõrd haaratud tulest,
et nad ei suutnud seda endas hoida - see tuli neist igalt poolt välja.
Kui avasime suu, tuli Jumala tuli välja, leegid tulid suust.
Jumala tuli tuli kätest välja, kui sirutasime oma käed, et õnnistada.
Tuli väljus jalgadest, et andes meile jõudu edasi minemiseks.
Tuli langes me pea peale ja täitis meid.
Saad kindlasti olema selle ärkamise üheks eestvedajaks.
Pole kahtlustki.
Tahan olla seal, kus Jumal tahab, et oleksin.
Televaatajad, teiegi võite olla osa.
Jumal vajab kõigi panust selles ärkamises.
Taaniel 7 ütleb,
et on üks tulest troon, millel istub Elatanu.
Trooniks on tuleleegid ja sel on tulest rattad,
mis tähendab liikumist - see tuletroon liigub tuleratastel.
Salm 10 ütleb: "Tulejõgi voolas ja läks välja ta juurest."
Jeesus ütles, et meie seest voolavad elava vee jõed.
Selles liikumises, nagu kirjeldasid, tuleb see välja igast usklikust.
See tuleb ka sinust välja, Joshua!
Lihtsalt rõõmustame siin tules, loodan, et teie samuti.
Tuleme kohe tagasi!
Nad tulevad välja.
Midagi on toimumas.
Midagi on toimumas!
2013. aasta oktoobris
Meil on võimalus just praegu koguduse ajaloos
olla esimesed omataoliste hulgas.
Jumala müsteerium on niivõrd suur.
Me ei suuda iial mõista kõike Temast, kuni Ta tuleb ja ilmutab ennast meile.
XP Ministries ja Expected End Ministries
korraldavad telgikoosolekud
12 kõnelejat
10 päeva
1 suur telk
Ta võidab ära pimeduse oma koguduse läbi.
Kogu Põrgu väehulgad
ei peata seda suurt Püha Vaimu väljavalamist.
Üritus toimus 2013. aastal.
Näeme telgis!
Oled kogudusejuht, kes kuulab seda sõnumit ja mõtled:
"Tahan ka seda tuld, tahan olla osa sellest."
Jumal ütleb, et sinu igatsus täidetakse!
Tema õhutab seda igatsust.
See sõnum on ka kõigile teistele, kes seda vaid igatsevad.
Kuid see kogudusejuht, sinu peal näen järgmist,
et see igatsus hakkab teostuma, kui oled palvetanud ja otsinud.
Kui see siis ilmnema hakkab, hakatakse sind kutsuma Tulesüütajaks.
Sinu kohta öeldakse: "Tulesüütaja tuleb!"
Sõna ütleb: "Tema teenijad on kui tuleleegid."
Sind tuntakse selle järgi.
Sinu meeskonda samuti.
Issand ütleb: "Tähelepanu, valmisolla, läks!"
See tuleliikumine tuleb ja su igatsus täidetakse.
Mõned teist, kes vaatate,
olete saanud tõotusi ja sõnumeid Issandalt,
ka seoses su kutsega, ja mida oled kutsutud tegema,
ja mis Jumal tahab teha su elus.
Isegi praegu, kui seda vaatad, tunnen,
et kui jätkuvalt otsid Issandat ja taotled Vaimu asju,
siis tuleb su peale tulega kohtumine, täiesti konkreetne kogemus,
mis sõna otseses mõttes lükkab sind su kutsesse.
See tuli tuleb su peale nagu minugi puhul.
Mõned tunnevad kuumust, pead võib-olla jooksma kodus.
Mõni hakkab jooksma naabruses või kirikus.
Kui see tuleb, siis jooksed selle tulega.
Jooksed sellest kogemusest
otse Jumala plaani, mida Ta on tõotanud.
Üks asi, mis vabastab Jumala au, on Jumala Sõna.
Pühakiri ütleb, et Ta Sõna on nagu tuli
ja see on nagu vasar, mis purustab kalju.
Kuulen mõnda teist hüüdmas: tuli, tuli, tuli!
Peaaegu nagu tuleksid tulepeod, kus palvetatakse koos
ja oodatakse tuld, nagu enne Walesi ärkamist.
Evan Roberts kohtus õhtu õhtu järel teistega,
ja palus tuld ja patutunnetust - nii algas Walesi ärkamine.
See tuleb varsti, varem, kui oskad arvata!
Ta tahab sind kasutada! Las su sõnad algatavad selle.
Suur aitäh, et vaatasite meie saadet!
Pea meeles, see tuli on Ta armastuse tuli.
sest Ta tõesti armastab sind igavese armastusega.
Mine jaga seda armastust teistega sel nädalal!
Suur telgiüritus
Üritus toimus 2013. aastal.
Näeme telgis!
Tõlge: Riina Karik